Погіры (Дзятлаўскі раён)

По́гіры (, ) — вёска ў Дзятлаўскім раёне Гродзенскай вобласці. Уваходзіць у склад Жукоўшчынскага сельсавета.

 Геаграфія 
Знаходзіцца за 6 км на поўнач ад Дзятлава, на ўсходзе мяжуе з лесам. Транспартныя сувязі па аўтадарозе  Дзятлава—Ліда. Галоўная прамалінейная вуліца выцягнута перпендыкулярна да шашы і забудавана двухбакова драўлянымі і мураванымі сядзібамі. З паўднёвага ўсходу да шашы накіравана другая прамалінейная вуліца. Складскі і гаспадарчы сектар размешчаны на поўнач і поўдзень ад жылля.

 Назва 
Назва Погіры мясцовага балцка-літоўскага паходжання, звязана з літоўскім pogirys «узлесак, край пушчы; поле каля пушчы», далей да літоўскага giria «пушча».

Погіры ўваходзілі ў арэал астраўной літоўскай зецельскай гаворкі на нёманскім левабярэжжы.

 Гісторыя 
Упершыню ўпамінаюцца пад 1580 годам у складзе маёнтка Здзяцель. Мемуарыстамі канца XVII ст. населены пункт згадваецца ў якасці месца палявання. У 1624 годзе згадваюцца ў складзе Краглёўскага войтаўства Дзятлаўскай (Здзянцёльскай) воласці ва ўласнасці СапегаўLMAB, ф. 16 спр. 203 ч. 3.

 Насельніцтва 
 1880 год — 361 жыхар.
 1885 год — 562 жыхары, 77 двароў.
 1897 год — 751 жыхар, 121 двор.
 1905 год — 848 жыхароў.
 1923 год — 797 жыхароў, 147 двароў.
 1940 год — 898 жыхароў, 195 двароў.
 1959 год — 743 жыхары.
 1996 год — 255 жыхароў, 117 гаспадарак.
 2009 год — 156 жыхароў.
 2015 год — 127 жыхароў, 66 гаспадарак.

 Вядомыя асобы 
 Ігнат Сымонавіч Дварчанін (1895—1937) — дзеяч беларускага нацыянальнага руху, паэт, літаратуразнавец.
 Марыя Іосіфаўна Канюшкевіч (нар. 1943) — беларускі мовазнавец.
 Міхаіл Міхайлавіч Кугейка (нар. 1948) — беларускі фізік-оптык.

 Зноскі 

 Літаратура 


 Спасылкі 

Катэгорыя:Жукоўшчынскі сельсавет (Дзятлаўскі раён)
Катэгорыя:Населеныя пункты Дзятлаўскага раёна